
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 7 aprilie 2009               

PL-x  209/2009                     


AVIZ
asupra Propunerii legislative pentru modificarea alin.(3) al art.40 din Legea nr.41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu Propunerea legislativă pentru modificarea alin.(3) al art.40 din Legea nr.41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune, trimisă cu adresa  nr. Pl x 209 din 1 aprilie 2009 şi înregistrată cu nr. 31/417  din 02.04.2009.
Conform dispoziţiilor art.75 alin.(1) din Constituţia României, republicată şi ale art. 92 alin. (8) pct.2 din Regulamentul Camerei Deputaţilor, republicat, Camera Deputaţilor este primă Cameră sesizată. 

Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de lege  în şedinţa din  7 aprilie 2009.

Propunerea legislativă are ca obiect de reglementare modificarea alin.(3) al art.40 din Legea nr.41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune, în sensul exceptării de la plata taxelor pentru serviciul public de radiodifuziune, respectiv pentru serviciul public de televiziune a persoanelor juridice române şi străine şi a reprezentanţelor acestora, cu sediul în România, care declară prin reprezentanţii legali că nu deţin receptoare radio, respectiv de televiziune.

Membrii comisiei au examinat proiectul de lege supus avizării, expunerea de motive şi avizul favorabil, cu observaţii şi propuneri, al Consiliului Legislativ nr.105/25.02.2009, precum şi Punctul de vedere al Guvernului României, care nu susţine adoptarea acestei propuneri legislative.
În urma dezbaterilor, Comisia juridică, de disciplină şi imunităţi a hotărât, cu unanimitate  de voturi, avizarea favorabilă a acestei iniţiative legislative.
În raport de obiectul şi conţinutul reglementării,  proiectul de lege  face parte din categoria legilor organice. 
                              PREŞEDINTE,                        SECRETAR,

                                Daniel BUDA                 Gabriel ANDRONACHE
Consilier, Paul Şerban

